1.

Svetovalni odbor se strinja s Komisijo, da so zaradi presoje zadevnega dejanja zajeti naslednji upoštevni proizvodni trgi: Pri pridobivanju energije: a) oprema za hidroelektrarne; b) postavitev elektrarn s kombiniranim plinsko parnim sistemom na ključ; c) dobava plinskih turbin, natančen opis tega trga/teh trgov lahko ostane nedoločen; d) dobava generatorjev, natančen opis tega trga/teh trgov lahko ostane nedoločen; Pri prenosu in distribuciji: e) proizvodi z visoko napetostjo (>52kV); f) transformatorji; g) avtomatizacija in informatizacija na področju energije; h) projekti na ključ; i) storitve prenosa in distribucije; z morebitnim nadaljnjim opisom glede na posamezne sestavne dele; natančen obseg upoštevnega trga lahko ostane nedoločen; Pri železnici: j) sistem električne vleke za tramvaje, podzemno železnico, regionalne vlake in lokomotive; k) tramvaji, podzemna železnica, regionalni vlaki in lokomotive na električni in dizelski pogon; l) nadzemeljska napeljava za električne lokomotive, natančen opis tega trga/teh trgov lahko ostane nedoločen; m) dobava električne energije za železnico: elektronapajalne postaje, sestavni deli za elektronapajalne postaje in vzdrževanje obratov za pridobivanje električne energije za železnico; n) nivojska križanja; Pretvornik frekvenc: o) natančen opis tega trga/teh trgov lahko ostane nedoločen; Pri metalurgiji: p) gradnja mehanskega metalurškega obrata (omejena na železo/jeklo ali vključno z barvnimi kovinami) ali gradnja mehanskega metalurškega obrata po proizvodnih fazah in kovinah, pri čemer lahko natančen opis tega trga/teh trgov ostane nedoločen; q) gradnja električnega metalurškega obrata (kot celota) ali gradnja električnega metalurškega obrata po področjih postopka, proizvodnih fazah in kovinah, ali avtomatizacija 1. in 2. stopnje metalurških obratov (kot celote oziroma njenih delov, za celotno metalurgijo ali po proizvodnih fazah in kovinah) ali avtomatizacija 3. stopnje, pri čemer lahko natančen opis tega trga/teh trgov ostane nedoločen; r) službe vzdrževanja za metalurške obrate; s) gradnja električnih obratov za ne-metalurške industrijske obrate, pri čemer lahko natančen opis tega trga/teh trgov ostane nedoločen; pri nizkonapetostnih stikalnih napravah: t) popolnoma opremljene nizkonapetostne stikalne naprave ali, kot druga možnost, ločeni trgi za tri sestavne dele: sprožnik, inštalacijski odklopnik in kompaktni inštalacijski odklopnik; u) sestavni deli: zbiralčna vodila, natančen opis tega trga/teh trgov lahko ostane nedoločen; v) sestavni deli: stikala, ki omogočajo kompleksno programiranje [natančen opis tega trga/teh trgov lahko ostane nedoločen] in napajalna oprema; Pri gradbeni tehnologiji in upravljanju objektov: w) sestavni deli za nadzorno tehnologijo v zgradbah, varnostna tehnologija ločeno za požarni alarm in nadzor dostopa/protivlomna zaščita ter tehnologija električnih napeljav; x) sistemi: celotni varnostni sistemi in nadzorni sistemi; y) gradnja električnih in mehanskih instalacij, morebiti tudi trg za splošna tehnična podjetja; z) upravljanje objektov, natančen opis tega trga/teh trgov lahko ostane nedoločen; Pri infrastrukturi in žičnicah: aa) prometna infrastruktura: cestna razsvetljava, semaforizirana križišča, upravljanje parkirnih mest, natančen opis teh trgov lahko ostane nedoločen; bb) nadzor prometa: natančen opis tega trga/teh trgov lahko ostane nedoločen; cc) čistilna naprava za vodo; dd) električna oprema za žičnice, natančen opis teh trgov lahko ostane nedoločen.